โรงแรมอินเดียสั่งแบนนักท่องเที่ยวจีน เซ่นปมขัดแย้งระหว่างประเทศ
จากเหตุปะทะกันระหว่างทหารอินเดียและจีนได้สร้างความไม่พอใจให้กับชาวอินเดียเป็นอย่างมาก จนนำไปสู่การ บอยคอต ชาวจีน ซึ่งล่าสุดโรงแรมในนิวเดลีได้ห้ามไม่ให้นักท่องเที่ยวจีนเข้าพักเมื่อวันที่ 7 กรกฎาคม สำนักข่าวนิเคอิรายงานว่า กลุ่มอุตสาหกรรมโรงแรมที่เป็นเจ้าของห้องพักในกรุงนิวเดลี เมืองหลวงประเทศอินเดีย กว่า 75000 ห้อง ได้ออกมารวมตัวสั่งแบนไม่ให้นักท่องเที่ยวจีนเข้ามาพักอาศัยภายในโรงแรมของพวกเขาอย่างเด็ดขาด อีกทั้งยังสั่งห้ามไม่ให้มีการใช้เฟอร์นิเจอร์ที่ผลิตขึ้นในประเทศจีนอีกด้วย หลังจากเกิดเหตุรุนแรง ทหารของทั้งสองประเทศปะทะกันที่ชายแดนพื้นที่พิพาท ในภูมิภาคลาดัคห์ บนเทือกเขาหิมาลัย เมื่อช่วงกลางเดือนมิถุนายนที่ผ่านมา จนเป็นเหตุให้มีทหารอินเดียเสียชีวิตจากเหตุความรุนแรง 20 นาย และยังถือเป็นการปะทะที่รุนแรงที่สุดในรอบ 45 ปีเหตุการณ์นี้ไม่ใช่ครั้งแรกที่เครือโรงแรมในอินเดียประกาศ บอยคอต นักท่องเที่ยวชาวจีน เพราะเมื่อช่วงปลายเดือนมิถุนายนที่ผ่านมา กลุ่มสมาพันธ์โรงแรมและร้านอาหารในกรุงนิวเดลีเคยได้แถลงว่า การกระทำของประเทศจีนทำให้พวกเขาตัดสินใจว่าจากนี้ไปร้านอาหารและโรงแรมจะไม่ต้อนรับนักท่องเที่ยวอีก และยังเคยมีการชุมนุมประท้วงในกรุงนิวเดลีให้ต่อต้านการซื้อสินค้าจีนด้วยการจุดไฟเผาสินค้าพร้อมรูปของนายสี จิ้น ผิง ผู้นำของประเทศจีนนอกจากนี้ ทางการอินเดียยังได้สั่งแบนอุปกรณ์เครื่องใช้สื่อสารโทรคมนาคมจากประเทศจีนอีกด้วย รวมถึงสั่งแบนแอปพลิเคชันมือถือจากประเทศจีน เช่น ติ๊กต็อก (TikTok) และแอปฯอีกอย่างน้อย 58 แอปฯจากประเทศจีนอย่างไรก็ตาม ทางการอินเดียยังไม่อนุญาตให้มีการเปิดเที่ยวบินระหว่างประเทศเนื่องจากสถานการณ์การแพร่ระบาดของโรคโควิด-19 โดยประเทศอินเดียมียอดผู้ป่วยสะสมมากกว่า 700000 ราย และเป็นประเทศที่มียอดผู้ป่วยสะสมมากที่สุดเป็นอันดับ 3 ตามหลังประเทศสหรัฐอเมริกาและบราซิล.
จากเหตุปะทะกันระหว่างอินเดียและจีนได้สร้างความไม่พอใจให้กับชาวอินเดียเป็นอย่างมาก และนำไปสู่การ บอยคอต ชาวจีน ซึ่งล่าสุดโรงแรมในนิวเดลีได้ห้ามไม่ให้นักท่องเที่ยวจีนเข้าพัก
อินเดีย,จีน,อินเดีย-จีน,เทือกเขาหิมาลัย,จีนปะทะอินเดีย,นักท่องเท่ียวจีน